Del Su Me | LekkeSlaap
Del Su Me: Hooffoto's
Adres: Del Su Me, Lagoon-weg, Margate, 4275, KwaZulu-Natal
Del Su Me bied gerieflike selfsorgverblyf in 'n woonstel met 3 slaapkamers. Dit is in 'n kompleks langs die strandmeer geleë wat in Margate se hoofstrand invloei. Die kompleks is ideaal geleë om langs die strand te gaan stap en dis naby restaurante en kroeë.
Die woonstel het lugversorging en is in die hoek van die kompleks op die eerste vloer geleë. Dit kyk uit oor die strandmeer en het gedeeltelike uitsigte oor die see. Die woonstel bestaan uit 3 slaapkamers, 2 badkamers en 'n oopplan-leefarea en -kombuisarea. Die hoofslaapkamer het 'n dubbelbed, 'n en suite-badkamer met 'n bad en 'n skuifdeur wat na die balkon lei. Die tweede slaapkamer het 'n dubbelbed en die derde slaapkamer het 2 enkelbeddens. Hierdie 2 kamers deel 'n badkamer wat beskik oor 'n stort. Elke slaapkamer het 'n kopstuk en bedkassies van rodiumhout, 'n spieëltafel en oorgenoeg kasplek.
Die kombuis het graniettoonbanke en is toegerus vir selfsorg met 'n yskas, 'n mikrogolfoond, 'n oond, 'n stoof en 'n ketel. Daar is ook 'n tuimeldroër. Die kombuis beskik oor 'n ontbyttoonbank en lei na die gerieflike sitarea met 'n sitkamerstel van leer, asook 'n TV met 'n DVD-speler en sekere DStv-kanale. Daar is skuifdeure wat na 'n gedeeltelike beskutte balkon lei met 'n patio-stel, 'n sonstoel en braaigeriewe. Gaste kan uitsigte oor die strandmeer van die balkon af geniet.
Die woonstel is veilig met traliesekuriteitshekke op al die vensters en deure en die kompleks het ook 'n elektriese heining en afstandbeheerhekke. Daar is veilige onderdakparkeerplek vir 2 voertuie.
Die kompleks beskik oor 'n gemeenskaplike swembad en 'n gemeenskaplike braai-area op die grasperk. Die kinders kan lekker op die gras speel of visvang in die strandmeer. Margate-strand het talle doendinge, van openbare swembaddens tot restaurante en kroeë langs die strand. Die dorp het ook baie wegneemeetplekke, restaurante, kroeë en nagklubs. Ander doendinge aan die Suidkus sluit Oribi Gorge, Dezzi Raceway, verskeie gholfbane, duikplekke, wildreservate en adrenalien-aktiwiteite in.
'n Bespreking by Del Su Me sluit in:
Del Su Me, Lagoon-weg, Margate, 4275, KwaZulu-Natal
https://travelground.imgix.net/AAEAAQAAAAAAAAAAAAAAJDkzOWQ4NTQyLTEwZGEtNDhkMy05YmQ2LTk4OGUzNDcwMTc2Yw?w=1440&h=960&fit=crop&auto=enhance,format,compress&q=80 Vanaf R910 per nag (plek vir 6) Del Su Me 13 Lagoon Road 4275 KwaZulu-Natal 086 999 0018 14:00-23:00 09:00 -30.858225498449 30.372508833205